Koosolek Taageperas 18.09.2023 Taagepera veskipaisu kasutamise asjus

18.09.2023 toimus Taagepera veskipaisjärve ääres koosolek seoses Taagepera järve (katastritunnus 20301:001:0079) kinnistul Õhne jõe (VEE1013700) paisutamise jätkamisega Taagepera paisul (PAIS022380).

Koosolekust võtsid osa: RMK esindaja Risto Sepp, Tõrva Vallavalitsuse esindajad Aivar Uibu, Andres Jurs ja Terje Tomson, Keskkonnaameti esindaja Meelis Järvemägi, OÜ Taagepera loss esindaja Maris Reimann, MTÜ Taagepera Külaselts esindaja Indrek Valner ning asutamisel oleva MTÜ Õhne Jõe Veskitee esindajad Peeter Arro, Arvo Järvet ning paisjärve edasisest kasutamisest huvitatud kohalik elanik Imre Arro.

Asutamisel olev MTÜ Õhne Jõe Veskitee lepib kokku paisu kasutamise tingimused RMK hallataval maal ning taotleb Keskkonnaametilt seejärel vajaliku keskkonnaloa Õhne jõe paisutamise jätkamiseks. Kui OÜ Taagepera loss on huvitatud hüdroenergia kasutamisest Taagepera vesiveskis, esitatakse ühine keskkonnaloa taotlus.

Kohalikud inimesed ootavad eelkõige vallavalitsuse abi paisjärve edasise hooldustööde tegemiseks, eriti veetaimestiku eemaldamiseks.

Protokolli koostas Tõrva Vallavalitsuse keskkonnaspetsialist Terje Tomson

/digiallkiri/